cyanic-selkie/wikianc huggingface dataset:
Ábæjarkirkja
Kirkjunni var fyrrum þjónað frá Goðdölum en 1907 var hún lögð til Mælifellsprestakalls og er þar alltaf ein messa á ári, á sunnudegi um verslunarmannahelgi. Þá koma oft yfir 100 manns í guðsþjónustu og er svo messukaffi veitt að Merkigili, sem fór í eyði 1997 er Helgi Jónsson hrapaði til bana í gilinu, en hann hafði þá verið eina sóknarbarn Ábæjarsóknar í allmörg ár. Systkini Helga gáfu kirkjunni skírnarfont til minningar um hann og er hann smíðaður úr birkitré sem óx í gili Austari-Jökulsár.
Næfurþinur
Abies squamata er sígrænt tré í þallarætt. Þessi þinur er algengur í suðaustur Tíbethásléttunni (Kína) frá 3200 metrum upp í trjálínu í 4400 metrum yfir sjávarmáli. Hann er ríkjandi í norðurhlíðum og vex oft með, Picea balfouriana. Ríkisskógarhögg var hömlulaust til skógarhöggsbanns 1998, en þá var búið að minnka skógana umtalsvert. Skógrækt eftir bannið einkennist af greni, þar sem Abies squamata hættir til stofnrots (stem rot) og þar með sniðgenginn af ríkisstofnunum (Ryavec & Winkler 2009). Undirgróður er aðallega tegundir af Rhododendron. Tíbetar á svæðinu kalla hann "bollo", en það er orð sem er bæði yfir þin og greni.
Kalvin Phillips
Kalvin Mark Philips (fæddur 2. desember 1995) er enskur knattspyrnumaður sem spilar með Manchester City og enska landsliðinu. Phillips ólst upp hjá Leeds United og spilaði þar í 12 ár.
Ásgrímur Vestliðason
Ásgrímur Vestliðason (d. 1161) var ábóti á Þingeyrum, líklega annar í röðinni og hefur tekið við þegar Vilmundur Þórólfsson lést 1148. Ásgríms er þó ekki getið sem ábóta fyrr en þegar greint er frá láti hans og sumar heimildir telja að á milli þeirra Vilmundar hafi verið ábóti að nafni Nikulás Sæmundsson sem á að hafa dáið 1159. Líklega er þó um einhvern rugling að ræða; Nikulás Bergþórsson ábóti á Munkaþverá dó einmitt 1159.
Ásgrímur var fræðimaður eins og margir Þingeyramunkar og er hann talinn einn þeirra sem munkarnir Oddur Snorrason og Gunnlaugur Leifsson rituðu eftir sögu Ólafs konungs Tryggvasonar. Ekkert er vitað um ætt hans eða uppruna. Arftaki hans var Hreinn Styrmisson.
Kill Bill
Kill Bill er bandarísk kvikmynd í leikstjórn Quentin Tarantino. Kvikmyndin var gefin út í tveimur hlutum, þó upphaflega hafi hún átt að vera einu lagi. Ástæðan var lengd myndarinnar, sem er um fjórar klukkustundir. Myndin hleypur fram og aftur í tíma og er það eitt einkenni kvikmynda frá Quentin Tarantino. Búið er að boða útkomu 3. hluta á árinu 2014.
John Waters
John Samuel Waters (fæddur 22. apríl 1946) er bandarískur kvikmyndagerðarmaður, leikari, uppistandari, handrita- og rithöfundur, blaðamaður, listamaður og listaverkasafnari.
John Waters fæddist og ólst upp í Baltimore, Maryland, sonur Patricia Ann (fædd Whitaker) og John Samuel Waters. Hann fékk snemma áhuga á kvikmyndum og brúðuleik. Hann hefur sjálfur sagt frá því að kvikmyndin Lili frá 1953 hafi kveikt áhuga hans á brúðuleik þegar hann var sjö ára. Hann hóf þá uppsetningar á eigin brúðuleikritum í barnaafmælum, oft mjög ofbeldisfullum sögum. Hann mun líka hafa stolist til að horfa á hallærislegar kvikmyndir í bílabíóum, vopnaður kíki.
John Waters hóf ungur að gera kvikmyndir með vinum sínum. Í upphafi 8. áratugarins tók frægðarsól John Waters að rísa. Hann skapaði sér nafn á jaðri kvikmyndaiðnaðarins með verkum sem ögruðu venjulegum samfélagsstöðlum og dróg dár að þeim. Myndir þessar gerast allar í Baltimore og hefur hann haft þann háttinn á hingað til að láta þær allar gerast í fæðingarborg sinni.
Í upphafi ferils síns vann hann með hóp sem kallað sig The Dreamlanders. Sá samanstóð af vinum Waters frá Baltimore og innihélt meðal annarra Divine, David Lochary, Mary Vivian Pearce og Edith Massey. Af fyrri myndum Waters má nefna Pink Flamingos (1972), Female Trouble (1974) og Desperate Living (1977). Þær mætti flokka sem yfirgengilega óviðeigandi á meðvitaðan máta og sem dýrðaróð til misgjörða.
Waters býr enn og starfar í Baltimore og skartar enn sama örmjóa yfirvaraskegginu síðan í árdaga 8. áratugarins.
Apaplánetan
thumb|right|Leikarar úr sjónvarpsþáttunum 1974. Apaplánetan er miðlunarleyfi í kringum ýmsar tegundir vísindaskáldskapar sem gerist í söguheimi þar sem apar hafa þróað greind á við menn. Sögurnar byggjast á skáldsögunni La Planète des singes eftir franska rithöfundinn Pierre Boulle frá 1963 og gríðarvinsælli kvikmynd sem Franklin J. Schaffner gerði eftir skáldsögunni 1968. Fjórar framhaldsmyndir voru gerðar 1970, 1971, 1972 og 1973 og árið 1974 var sjónvarpsþáttaröð sýnd á CBS. Árið eftir voru teiknimyndaþættir sýndir á NBC.
Herbert von Karajan
Herbert von Karajan (fæddur 5. apríl 1908 í Salzburg, dáinn 16. júlí 1989 í Anif, rétt utan við Salzburg) var austurrískur hljómsveitarstjóri og óperustjórnandi af grískum ættum (rétt nafn hans var Karajannis).
Karajan var ein áhrifamesta persóna í lærðri tónlist vesturlanda á 20. öld og er án efa einhver frægasti hljómsveitarstjóri sögunnar. Hann var meðal annars aðalhljómsveitarstjóri Berlínarfílharmóníunnar í marga áratugi.
Möndulhalli
thumb|right Möndulhalli eða öxulhalli er hornið á milli snúningsmönduls hlutar, til dæmis reikistjörnu, og sporbaugsmönduls hans eða hornið á milli miðbaugssléttu hlutarins og sporbaugssléttu hans. Jörðin hefur nú möndulhallann 23,4° en hann sveiflast frá 22° 02' 33" til 24° 30' 16" á 41.040 ára tímabili.
Möndulhallinn veldur því að norður- og suðurhvolf jarðarinnar fá mismikið sólarljós eftir árstímum sem veldur meiri árstíðamun nær heimskautunum en annars staðar. Þegar hásumar er á norðurhveli jarðar snýr norðurheimskautið á móti sólinni þannig að staðir norðan norðurheimskautsbaug eru baðaðir sólarljósi allan sólarhringinn á meðan suðurheimskautið snýr frá sólu þannig að staðir sunnan suðurheimskautsbaugsins sjá ekki til sólar.
thumb|right|Möndulhallar jarðar, Venusar og Úranusar bornir saman. Góð leið til að átta sig á því hvoru meginn norðurpóll reikistjarnanna liggur er að hugsa sér krepptan hnefa með útstæðum þumli. Þumallinn bendir í norður en hinir fingurnir stefna i snúningsátt reikistjörnunnar. Möndulhalli annara reikistjarna en jarðarinnar er mjög misjafn. Möndulhalli Mars er um 25° eða áþekkur möndulhalla jarðar og því eiga sér stað kunnulegar árstíðabreytingar á Mars. Möndulhalli Venusar telst hins vegar vera 177° sem þýðir að norðurpóll hennar snýr í raun „öfugt“ miðað við aðrar reikistjörnur þar sem hún snýst í hina áttina. Annað afbrigði er Úranus sem hefur möndulhallann 97° og liggur því á hliðinni miðað við flestar aðrar reikistjörnur þar sem snúningsmöndull hans er nokkurn veginn samhliða sporbaugssléttu.
1. deild karla í knattspyrnu 1965
Árið 1965 var Íslandsmótið í knattspyrnu haldið í 54. skipti. KR vann sinn 19. titil. Sex lið tóku þátt; KR, Fram, ÍBA, ÍA, Valur og Keflavík.
Lokastaða deildarinnar
Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur
Úrslitaleikur
Þar sem ÍA og KR voru efst og jöfn að stigum eftir 10 umferðir og spiluðu þau til úrslita um Íslandsmeistaratitilinn. 8534 manns lögðu leið sína á Laugardalsvöllinn til að fylgjast með leiknum.
20px KR 2 - 1 ÍA 20px
Markahæstu menn
Heimild Skoruð voru 108 mörk, eða 3,60 mörk að meðaltali í leik.
Úrslit deildarbikarsins
Frá 1960 til 1972 var úrslitaleikurinn leikinn á Melavellinum, sem var malarvöllur.
Björn Kristjánsson
Ævi Björns
Björn Kristjánsson fæddist á Hreiðurborg í Flóa. Hann flúði úr vinnumennsku austan úr Grímsnesi 16 ára gamall, vegna þess að hann bjó þar við slæman kost. Hann réð sig á skipsrúm í Þorlákshöfn og flytur svo á Seltjarnarnesið, og heillast þar af tónlist (Leið hans lá oft framhjá húsi á Vesturgötu, þar sem leikið var á harmonium. Þetta heillaði hann mest), og lærir að leika á hljóðfæri. Hann lærði hér á Íslandi fyrst, og sigldi svo til framhaldsnáms til Kaupmannahafnar. Jafnframt því, og til að sjá fyrir sér, nam hann skósmíði og starfaði sem skósmiður á árunum  1876-1882. Hann dvaldist í Kaupmannahöfn, m. a. við tónfræðinám, 1878—1879 og 1882—1883. Björn var bókhaldari í Reykjavík 1883-1888 og síðan kaupmaður á árunum 1888-1910. Hann var borgarfulltrúi í Reykjavík 1903-1908 og sat á þingi í meira en 30 ár.
Skoghall
thumb|right|200px|Skoghall Skoghall er þéttbýli í sveitarfélaginu Hammarö í Svíþjóð. Þar búa 13.265 manns (2010).
Betlehemsturninn
thumb|300px|right|Betlehemsturninn í [[Lissabon]]
Betlehemsturninn (portúgalska: Torre de Belém) er 5 hæða viti (og virki) sem er í Betlehemshverfinu í Lissabon í Portúgal. Turninn var reistur á árunum 1515 til 1521 samkvæmt skipun frá Manuel I (1515 - 1520) með það að markmiði að verja höfnina í Betlehem og Jerónímos-klaustrið. Upphaflega var turninn á eyju í Tagus-ánni miðri, en þar sem rennsli árinnar breyttist í kjölfar jarðskjálftans árið 1777 varð eyjan samvaxin landinu og breyttist í tanga. Turninn hafði áður staðið af sér jarðskjálftann mikla sem lagði Lissabon í rúst árið 1755.
Betlehemsturninn var hannaður af Diogo og Francisco Arruda í hinum portúgalska Manueline-stíl og er í reynd eina dæmið um byggingu í Portúgal sem eingöngu er í þeim stíl.
Turninn hefur verið notaður sem fangelsi, bæði af spænsku hernámsliði og Dom Miguel (1828 - 1834). Árið 1807 eyðilögðu franskar hersveitir efstu tvær hæðirnar en þær voru síðar endurbyggðar. Turninn er hins vegar frægastur fyrir að vera sá staður þaðan sem landkönnuðir Portúgala lögðu af stað til að kanna ný lönd á 16. og 17. öldinni.
Turninn er opinn ferðamönnum og geta gestir skoðað dýflissurnar og fetað sig eftir þröngri leið upp á 35 metra hátt útsýnissvæði þar sem hægt er að horfa yfir Tagus-ána auk minnismerkisins um landvinninga Portúgala (Padrão dos Descobrimentos).
Turninn er á heimsminjaskrá UNESCO.
Í sól og sumaryl
Í sól og sumaryl er 33 snúninga LP hljómplata gefin út af Tónaútgáfunni árið 1972. Á henni flytur Hljómsveit Ingimars Eydal tólf dægurlög. Upptaka í stereó: Pétur Steingrímsson. Setning: Prentsmiðja Björns Jónssonar. Myndamót: Litróf h.f. Prentun: Valprent. Hönnun: Myndver Akureyri.
Gustave Eiffel
thumb|Gustave Eiffel Alexandre Gustave Eiffel (15. desember 1832 – 27. desember 1923) var franskur verkfræðingur og arkitekt sem sérhæfði sig í mannvirkjum úr stáli. Hann er frægastur fyrir að hafa hannað Eiffelturninn, byggður á árunum 1887 - 1889, fyrir heimssýninguna í París 1889 og víravirkið í Frelsisstyttuna í New York.
Sam Tillen
Samuel Lee „Sam“ Tillen (fæddur 16. apríl 1985 í Reading á Englandi) er enskur knattspyrnumaður sem leikur með FH en lék áður með Fram.
Tillen hóf ferill sinn með yngriflokkum Chelsea en fékk ekki tækifæri með aðalliði félagsins og skipti því yfir í Brentford árið 2005. Árið 2008 varð hann samningslaus og var þá uppgötvaður af Þorvaldi Örlygssyni sem þá var á ferðalagi um England í leit að leikmanni til að stykja leikmannahóp sinn fyrir komandi átök í Pepsideild karla. Úr varð að Sam kom til Íslands. Fyrsti leikur hans var tapleikur gegn Fylki 3-0. Tillen gekk svo til liðs við FH snemma árs 2013. Bróðir hans, Joe Tillen, leikur um þessar mundir með Selfossi en lék þar áður í nokkur ár með Fram.
Núna er hann þjálfari í Fimleikafélagi Hafnafjarðar, þar þjálfar hann 4.flokk karla með góðum árangri
Djurgårdens IF
Djurgårdens idrottsförening eða DIF eins og þeir heita fullu nafni er sænskt knattspyrnufélag frá Stokkhólmi, félagið er eitt af þremur mest studdu félögum Svíþjóðar, ásamt AIK og IFK Göteborg. Liðið deilir vellinum Tele2 Arena með Hammarby IF sem opnaði 2013.
Armeria cantabrica
Armeria cantabrica er jurt af gullintoppuætt.
Skeiðarárhlaup
Skeiðarárhlaup kallast það þegar jökulhlaup verður í Skeiðará.
Skeiðarárhlaupið 1996
Eitt stærsta jökulhlaup síðustu aldar var Skeiðarárhlaupið árið 1996 sem olli miklu tjóni.
Tímalínan var þessi:
Tjón nam 1,5 milljarði króna á verðlagi ársins 2007.
Slangur
Slangur er orðfæri sem notað er í ákveðnum hópum eða við ákveðnar aðstæður. Það víkur frá viðurkenndu málsniði tungumálsins og einkennist af óvenjulegri orðmyndun, leik að orðum og myndmáli. Orðið slangur er dregið af enska orðinu Slang.
Tenglar
Umgangssprache fa:زبان عامیانه Gergo Straattaal Gwara ศัพท์สแลง 俗語
Gennaker
thumb|right|[[Melges 24-kjölbátur með gennaker uppi.]] Gennaker er ósamhverft belgsegl sem er sett upp þegar siglt er undan vindi. Nafnið er dregið af því að það er eins konar millistig milli belgsegls (spinnakers) og genúasegls. Gennaker er festur að ofan í mastrið og fremra horn hans að neðan í stefnið eða í bugspjót að framan. Aftara hornið leikur svo laust.
Gennaker hefur meiri seglflöt en genúasegl en minni en hefðbundið belgsegl. Hann nær hins vegar víðara horni vindáttar en hefðbundið belgsegl. Gennaker virkar þannig vel í hliðarvindi meðan belgsegl hentar aðeins til að sigla lens eða bitahöfuðsbyr. Gennaker er líka auðveldari í notkun en hefðbundið belgsegl þar sem fremra horn hans er alltaf fast. Þegar á að venda með gennaker er aftara hornið tekið fram fyrir framstagið og strengt aftur hinum megin.
938
938 (CMXXXVIII í rómverskum tölum)
Á Íslandi
Fædd
Dáin
Erlendis
Fædd
Dáin
Nýi stíllinn keisarans
Nýi stíllinn keisarans (enska: The Emperor's New Groove) er bandarísk Disney-kvikmynd frá árinu 2000.
Leiðarlag
Leiðarlag er víðáttumikið og auðþekkjanlegt jarðlag sem nota má til viðmiðunar um aldur jarðlaga, t.d. við gerð jarðfræðikorta. Dæmi um leiðarlag eru flikrubergslög í blágrýtisstafla og gjóskulög í jarðvegi.
Doronicum pyrenaicum
Doronicum pyrenaicum er fjölær jurt af körfublómaætt, ættuð frá Spáni.
Íþróttabandalag Akureyrar
thumb|150px|Merki ÍBA Íþróttabandalag Akureyrar (ÍBA) er héraðssamband íþróttafélaga á Akureyri.
Blái drengurinn
thumb|right|Blái drengurinn. Blái drengurinn er olíumálverk sem breski listamaðurinn Thomas Gainsborough málaði um 1770 og er líklega þekktasta verk hans. Talið er að drengurinn á málverkinu sé Jonathan Buttall, sonur auðugs ensks kaupmanns.
Verkið var í eigu Buttalls þar til hann varð gjaldþrota árið 1796 en var þá selt og komst í eigu jarlsins af Grosvenor árið 1809. Afkomendur hans seldu verkið árið 1921. Þá eignaðist það bandaríski járnbrautafrumkvöðullinn og auðmaðurinn Henry Edward Huntington, sem greiddi fyrir það 182.200 sterlingspund, hæsta verð sem þá hafði verið greitt fyrir nokkurt málverk. Verkið var flutt til Bandaríkjanna ári síðar og er nú í Huntington-safninu í San Marino í Kaliforníu.
Ásmundur Arnarsson
Ásmundur Arnarsson (fæddur 14. mars 1972) er íslenskur knattspyrnumaður, þjálfari og sjúkraþjálfari.
Blái drengurinn
Eftirprentanir af Bláa drengnum og útsaumsmyndir gerðar eftir málverkinu hafa lengi verið vinsælt stofustáss á íslenskum og erlendum heimilum.
Ásmundur Arnarsson
Knattspyrnuferill
Ásmundur fæddist á Húsavík, sonur hjónanna Arnars S. Guðlaugssonar og Bergþóru Ásmundsdóttur. Þau áttu bæði að baki íþróttaferil hjá Fram, Arnar í knattspyrnu og handknattleik og Bergþóra í handbolta. Systkini hans eru Guðlaugur handknattleiksþjálfari og Elva Björg handknattleikskona.
Meistaraflokksferill Ásmundar hófst sumarið 1988 þegar hann lék með liði Völsungs, sextán ára að aldri. Hann skoraði sitt fyrsta mark í leik gegn Valsmönnum á Hlíðarenda. Völsungar féllu þetta sumar og lék Ásmundur með liðinu í annari og þriðju efstu deild næstu misserin. Hann lék með Þór frá Akureyri á árunum 1991-93, uns hann gekk aftur til liðs við uppeldisfélagið Völsung árið 1994. Hann var fyrirliði Húsvíkinga sem unnu sér sæti í næstefstu deild haustið 1995 eftir nokkra bið og lék með liðinu árið eftir.
Ásmundur gekk í herbúðir Framara fyrir sumarið 1997. Hann varð annar af tveimur markahæstu mönnum liðsins, með sex mörk í sautján leikjum á sinni fyrstu leiktíð. Árið eftir varð hann markakóngur með átta mörk, þrátt fyrir að leika sem kantmaður en ekki framherji. Sumarið 1999 datt hann snemma móts úr byrjunarliði Fram og var þá lánaður til Skallagríms í næstefstu deild. Aftur hóf Ásmundur leik með Framliðinu sumarið 2000 en hvarf fljótlega á braut. Hann gekk til liðs við Breiðablik, þar sem hann skoraði fjögur mörk í sex leikjum, þar af eitt í lokaumferðinni á móti Fram, sem var nærri búið að senda Framliðið niður um deild.
Enn á ný gekk Ásmundur til liðs við Fram fyrir leiktíðina 2001. Hann lék í stöðu framherja og skoraði 10 mörk, sem tryggði honum silfurskóinn í deildinni það ár. Ásmundur lék fáeina leiki með Framliðinu sumarið 2002 uns hann gekk aftur í raðir Völsunga og varð markahæstur leikmanna liðsins með ellefu mörk í tíu leikjum.
Þjálfaraferill
Ásmundur tók við þjálfun Völsungsliðsins fyrir sumarið 2003, auk þess að leika með liðinu. Húsvíkingar höfðu mikla yfirburði og sigruðu í 2. deild. Árið eftir hafnaði liðið í sjötta sæti í næstefstu deild undir stjórn Ásmundar, sem lagði skóna á hilluna í lok leiktíðar.
2005 tók hann við stjórn 1. deildarliðs Fjölnis. Fjölnir tefldi fram mikið breyttu liði frá fyrra ári. Fjölnismenn höfnuðu í fjórða sæti í deildinni, þrátt fyrir að tapa tíu af átján leikjum sínum. Var þetta þó besti árangur Grafarvogsliðsins fram að því. Árið eftir gerðu Fjölnismenn enn betur þegar liðið náði þriðja sæti eftir harða baráttu við HK og Þrótt um úrvalsdeildarsætið. Fjölnismönnum tókst loks í þriðju tilraun að komast upp í efstu deild með því að hafna í þriðja sæti 1. deildar sumarið 2007, en þrjú lið fóru upp vegna fjölgunar í úrvalsdeild. Jafnframt komst Fjölnir í fyrsta sinn í úrslitaleik bikarkeppninnar, þar sem liðið tapaði fyrir FH í framlengdum leik.
Haustið 2011 sagði Ásmundur skilið við Fjölnisliðið en færði sig í Árbæinn þar sem hann tók við stjórn Fylkis. Fylkisliðið hafnaði í sjöunda sæti úrvalsdeildar árið 2012, áttunda sumarið 2013 og því sjötta sumarið 2014, sem alltaf var heldur betri árangur en spá forráðamanna úrvalsdeildarfélaganna gerði ráð fyrir. Í júlíbyrjun 2015 ákvað stjórn knattspyrnudeildar Fylkis að segja Ásmundi upp störfum, en liðið var um þær mundir í sjöunda sæti deildarinnar. Síðar í sama mánuði tók Ásmundur við stjórn ÍBV-liðsins, sem þá sat í fallsæti. Hann stýrði liðinu til loka leiktíðar og héldu Eyjamenn sæti sínu í deildinni. Skömmu efitr lok Íslandsmótsins var tilkynnt um ráðningu Ásmundar Arnarssonar sem aðalþjálfara 1. deildar liðs Fram.
Humalættkvísl
Humalættkvíslin (fræðiheiti: Humulus) er lítil ættkvísl blómstrandi plantna í humlaætt (Cannabaceae). Tegundirnar eru ættaðar frá tempruðum svæðum norðurhvels. Humlar eru kvenblóm (könglar) tegundarinnar H. lupulus; og sem aðalbragðefni í bjór, er H. lupulus ræktaður víða um heim.
Ásmundur Arnarsson
Þjálfaraferill
Ásmundi var óvænt sagt upp störfum á miðju sumrinu 2017, þrátt fyrir að Framliðið væri í efri hluta deildarinnar. Hann þjálfaði stúlknalið Breiðabliks sumarið 2018 en tók við karlaliði Fjölnis fyrir leiktíðina 2019.
Humalættkvísl
Tegundir
thumb|blöð [[Humulus japonicus]] Það eru þrjár tegundir, og ein er með fimm afbrigði:
Simpansi
Simpansi er heiti á tveimur tilverandi apategundum í ættkvíslinni Pan. Tegundirnar eru landlægar í Afríku en kjörlendi þeirra eru aðskilin af Kongófljóti:
Simpansar tilheyra mannættinni, ásamt górillum, mönnum og órangútönum. Fyrir fjórum til sex milljónum árum klufu simpansar í burtu frá manngreininni í ættinni. Simpansategundirnar tvær eru þær tegundir sem nálægstar eru lifandi mönnum hvað varðar gen. Þessar tegundir klufu frá hvor annarri fyrir um milljón árum.
Aaron Burr
thumb|right|Aaron Burr Aaron Burr jr. (6. febrúar 1756 í Newark í New Jersey – 14. september 1836 á Staten Island) var þriðji varaforseti Bandaríkjanna, (1801 – 1805) undir Thomas Jefferson og var fyrsti varaforsetinn sem ekki varð forseti Bandaríkjanna. Hann barðist í frelsisstríðinu og gegndi mikilvægu pólitísku hlutverki í árdaga Bandaríkjanna.
Stjórnmálaferill
Aaron Burr var lögfræðingur að mennt og fylgdi flokki demókratískra repúblikana í New York að málum. Hann sat á fylkisþingi New York 1784 –1785 og 1798 – 1799, var dómsmálaráðherra fylkisins 1789 – 1791 og öldungardeildarþingmaður á Bandaríkjaþingi 1791 – 1797. Burr var í framboði til forsetaembættisins árið 1800 og urðu hann og Thomas Jefferson jafnir, með 73 kjörmenn hvor. Það kom því til kasta fulltrúadeildar Bandaríkjaþings að kjósa á milli Burr og Jefferson. Á þessum tíma giltu aðrar reglur en nú um kosningu forseta og varaforseta, þannig að sá sem varð í fyrsta sæti varð forseti en sá sem lenti í öðru sæti varð varaforseti. Þetta þýddi að í þessum tveimur æðstu embættum gátu setið menn sem ekki tilheyrðu sama flokki (þessu var breytt með stjórnarskrárbreytingu 1804). Eftir 36 atkvæðagreiðslur í þinginu var Jefferson loks kosinn forseti en Burr varaforseti.
Seinni ár
Aaron Burr beið lægri hlut í kosningum til fylkisstjóra New York 1804. Í þeim kosningum var Burr gagnrýndur hart af Alexander Hamilton en þeir höfðu lengi eldað grátt silfur saman í stjórnmálum. Eitt sinn voru þeir báðir, Burr og Hamilton, gestir í veislu og móðgaðist Burr við Hamilton og skoraði hann á hólm í einvígi. Einvígið fór fram 11. júlí 1804 og særði Burr Hamilton til ólífis. Burr var ákærður fyrir morð, bæði í New York og New Jersey, en ákærurnar voru seinna látnar niður falla. Einvígið sætti hins vegar það mikilli gagnrýni, að það eyðilagði frekari frama Burrs í stjórnmálum. Eftir nokkurra ára sjálfskipaða útlegð erlendis flutti Burr aftur til New York og stundaði lögfræðistörf en lifði að öðru leyti kyrrlátu lífi til dauðadags án frekari þátttöku í stjórnmálum.
Quad Cities
thumb|Quad Cities. The Quad Cities er samansafn 5 samvaxinna borga á mörkum bandarísku fylkjanna Iowa og Illinois: Davenport og Bettendorf í suðaustur-Iowa og Rock Island, Moline og East Moline í norðvestur-Illinois. Svæðið er við fljótin Mississippi-fljóts og Rock River. Á stórborgarsvæði þeirra búa um 383.000 manns.
Quad vísar til fjögurra borga en áður hét svæðið Tri-Cities. Rætt hefur um að kalla borgirnar Quint Cities en nafnið hefur ekki fest sig.
Áður en Evrópubúar komu á svæðið var þar þorpið Saukenauk, þar sem Sauk-frumbyggjar bjuggu. Meðal þeirra var höfðinginn Svarti Haukur/Black Hawk.
Múskat (krydd)
thumb|right|Heilt og malað múskat. Múskat er krydd gert úr aldini nokkurra sígrænna trjáa af múskatviðarætt sem eru upprunnin á Mólúkkaeyjum í Indónesíu, aðallega múskattrés (Myristica fragrans). Aldinið er gult, egglaga hýðisaldin um 20-30 mm langt og 15-18 mm breitt og vegur milli 5 til 10 gr þurrkað. Frækjarninn er umlukinn rauðgulu, sepóttu hýði (múskatblómi). Hnetan og hýðið eru rifin niður og notuð sem krydd. Bragðið er mjög svipað, en hnetan hefur ögn sætara bragð og blómið mildara bragð.
Allt múskat í heiminum kom frá Bandaeyjum fram á 19. öld. Það hefur fundist í 2000 ára gömlum gröfum í Egyptalandi, en barst fyrst til Evrópu á 6. öld.
Múskatblóm
thumb|right|Múskatblóm. Múskatblóm er rauðleitt hýði sem umlykur kjarnann (hnetuna) í aldininu. Það er tekið af og þurrkað og selt sérstaklega. Þegar það þornar verður það gulleitara. Það gefur aðeins mildara bragð en hnetan og er oft notað í bakstur og til að krydda fisk. Múskatblóm er líka notað heilt til að krydda súpur og karrí.
Kil
thumb|right|200px|Kil Kil er þéttbýli í sveitarfélaginu Kil í Svíþjóð. Þar búa 7 842 manns (2010).
Claudio Abbado
Claudio Abbado (fæddur 26. júní 1933 í Mílanó, dáinn 20. janúar 2014 i Bologna) var ítalskur hljómsveitarstjóri. Á ferli sínum var hann meðal annars listrænn stjórnandi Scala-Óperunnar í Mílanó og Wiener Staatsoper. Árið 1989 varð hann aðalhljómsveitarstjóri Fílharmóníusveitar Berlínar en lét af störfum þar 2002 af heilsufarsástæðum.
Chamaecyparis
Chamaecyparis er ættkvísl barrtrjáa í Cupressaceae (Grátviðarætt), sem vex í austur Asíu (Japan og Taiwan) og á vestur og austur jöðrum Bandaríkjanna. Nafnið er dregið af gríska orðinu khamai, sem merkir jörð, og kuparissos fyrir sýprus.
Þetta eru meðalstór til stór sígræn tré (20 til 70 m há).
Chamaecyparis taiwanensis er talin af mörgum höfundum vera afbrigði af C. obtusa (ssem C. obtusa var. formosana).
Ættkvíslin Fokienia er ekki alltaf viðurkennd sem aðskilin frá Chamaecyparis, sem myndi bæta Chamaecyparis hodginsii (=Fokienia hodginsii) við listann hér að ofan. Hinsvegar er tegund sem lengi hefur verið talin til þessarar ættkvíslar, sem Chamaecyparis nootkatensis (Alaskasýprus), verið flutt, á grundvelli erfðagreiningar og útlitseinkenna, í ættkvíslina Xanthocyparis sem Xanthocyparis nootkatensis, eða aftur í Cupressus nootkatensis (upphaflega sett undir það nafn 1824).
Nokkrar tegundir hafa verið greindar út frá steingerfingum:
Berserkjagata
Berserkjagata liggur suðaustur frá bænum í Bjarnarhöfn í gegn um Berserkjahraun. Segir í Heiðarvíga sögu, að hún sé rudd af berserkjunum Halli og Leikni fyrir Styr og segja fræðimenn að sjá megi nokkuð glögglega dys, sem í hafa fundist mannabein tveggja þrekvaxinna karla þar hjá sem hlaðinn er garður meðfram götunni í Berserkjahrauni. Aðrir fræðimenn telja götuna hafa verið rudda af nauðsyn á fyrstu öldum Íslandsbyggðar og að hún og hraunið séu kennd við fjórar gróðurlausar vikurkúlur og gjallgíga sem gnæfa yfir hraunið og hafi þeir sökum gróðurleysis verið nefndir Berserkir.
Sambíóin Álfabakka
Sambíóin Álfabakka (áður Bíóhöllin og Sagabíó) er kvikmyndahús í Mjóddinni, Breiðholti í Reykjavík og það fyrsta af Sambíóunum sem sett var upp í Reykjavík. Húsið var opnað 2. mars 1982 og bauð þá upp á fjóra sýningarsali. Kvikmyndahúsið var það fyrsta sem Árni Samúelsson og fjölskylda hans settu upp í Reykjavík, en þau höfðu áður rekið Nýja bíó við Hafnargötuna í Keflavík. Bíóhöllin bryddaði upp á ýmsum nýjungum eins og að sýna myndir mjög stuttu eftir að þær komu út en áður leið gjarnan langur tími þar til myndir bárust til Íslands. Helst ber þar að nefna þegar Bíóhöllin heimsfrumsýndi The King of Comedy, eftir Martin Scorsese, annan í jólum 1982, en hún var ekki frumsýnd í Bandaríkjunum fyrr en rúmlega mánuði seinna. Húsið var fyrsta kvikmyndahús á norðurlöndunum sem útbúið var mynd og hljóðgæðum sem uppfylltu THX-staðalinn.
29. nóvember 1991 byrjaði kvikmyndahúsakeðja Árna Samúelssonar að nota nafnið Sambíóin. Sama dag var opnað nýtt kvikmyndahús með tveimur sölum í Álfabakkanum sem gekk fyrst um sinn undir nafninu Sagabíó. Nafnið var valið úr mörghundruð þúsund tilögum í keppni um nafn á kvikmyndahúsið og fékk sigurvegarinn Toyota Hi-Lux bifreið í verðlaun.
Í dag eru Sagabíó og Bíóhöllin rekin undir sameiginlega nafninu Sambíóin Álfabakka. Þar eru sex, salir sem taka samtals yfir 1000 manns í sæti, fimm almennir salir og einn VIP salur.
Simon Rattle
Sir Simon Denis Rattle (fæddur 19. janúar 1955) er enskur hljómsveitarstjóri. Hann hófst til metorða sem aðalhljómsveitarstjóri sinfóníuhljómsveitarinnar í Birmingham en er nú aðalhljómsveitarstjóri Fílharmóníusveitar Berlínar.
Persónur í How I Met Your Mother
Ted Evelyn Mosby
Leikinn af Josh Radnor. Aðalpersóna þáttanna er Ted, arkitekt sem útskrifaðist úr Wesleyan-háskólanum og hugsar of mikið samkvæmt Barney. Ted er fæddur og uppalinn í Shaker Heights í Ohio. Ted bjó með vinum sínum, Marshall og Lily, sem hann hitti í háskóla, alveg þangað til að þau fluttu út í þriðju þáttaröð. Eftir að Marshall trúlofast ákveður Ted að reyna að finna sálufélaga sinn eða þá einu réttu og heldur hann að Robin sé sú rétt í fyrstu tveimur þáttaröðunum. En í lok fyrsta þáttarins segir Ted að Robin sé Robin frænka við börnin sín. Þegar hann er að jafna sig á sambandsslitunum við Robin lendir hann í því að fá sér fiðrildatattú neðst á bakið. Ted varði líka einu sinni skólafélaga sinn í slagsmálum. Skólafélaginn var svo þakklátur að þegar hann varð klámststjarna tók hann sér sviðsnafnið Ted Mosby til þess að þakka honum. Það eina sem er vitað um framtíð Ted er að hann eignast son og dóttur, sem eru unglingar.
Marshall Eriksen
Leikinn af Jason Segel. Marshall hitti Ted og Lily á fyrsta ári í Wesleyan-háskólanum. Hann er í Columbia-lagaskólanum og er frá St. Cloud í Minnesota. Þrátt fyrir að vera 193 cm á hæð er hann minnstur í fjölskyldu sinni. Marshall ákvað að verða lögfræðingur vegna þess að hann hafði svo mikinn áhuga á lögum um verndum umhverfisins. Auðvitað tók hann starfi hjá stóru fyritæki þar sem eini viðskiptavinur hans var skemmtigarður sem braut fjölmörg lög um öryggi. Hann skiptir seinna um starf og gengur til liðs við hóp lögfræðinga hjá Goliath National-bankanum, sem Barney vinnur líka hjá. Marshall er mjög góður í leikjum og hefur mikinn áhuga á mat og óvenjulegum hlutum, sérstaklega Loch Ness-skrímslinu (en hann kallar hana Nessie).
Lily Aldrin
Leikin af Alyson Hannigan. Hún er leikskólakennari. Lily er gift Mashall Eriksen og ólst upp í Brooklyn í New York. Lily dreymir um að verða fræg listakona og málar Barney nakinn þegar hann borgar henni 5.000 dollara. Hún þjáist einnig af kaupæði og skuldar mikla peninga. Henni tekst að halda þessu leyndu fyrir Marshall þangað til þau sækja um lán en hún kemst einnig að því að listaverkin hennar hafa róandi áhrif á dýr (nema fugla sem virðast ekki „geta meðtekið listina hennar“).
Barney Stinson
Leikinn af Neil Patrick Harris. Hann er daðrari, elskar jakkaföt, finnst gaman að spila laser-tag og framkvæma töfrabrögð sem innihalda oft eld og hann notar oft orðin „awesome“ (ísl. „geggjað“) og „legendary“ (ísl. „sögufrægur“) og Ted finnst hann nota þau allt of mikið. Barney var trúlofaður í háskóla og þegar hún hætti með honum (hann var enn þá hreinn sveinn) kemur samkynhneigði svarti bróðir hans honum til bjargar og semur við konu um að sofa hjá Barney. Konan sagði að hann hefði verið geggjaður (awesome) og sögufrægur (legendary) (samkvæmt beiðn frá bróður Barney) og fékk Barney mikið sjálfstraust. Áður en Barney missti sveindóminn var hann síðhærður hippi og ætlaði að ganga í friðarsveitina. Hann vinnur núna hjá Goliath National-bankanum en það er óvíst hvað hann gerir þar. Í byrjunarþætti fjórðu þáttaraðar kemur fram að Barney er ástfanginn af Robin og þróast þær tilfinningar í þættinum The Goat.
Robin Scherbatsky
Leikin af Cobe Smulders. Robin er sjónvarpsfréttakona á fréttastöð í New York. Mestalla aðra þáttaröðina á hún í ástarsambandi við Ted eftir að Ted hafði eytt síðasta árinu í að vera hrifinn af henni. Snemma í fyrstu þáttaröðinni kemur fram að hún giftist ekki Ted en verður Robin frænka fyrir börnum Teds. Þrátt fyrir að þau hætti saman verða þau áfram góððrir vinir þrátt fyrir einhverja kynferðislega spennu í þriðju þáttaröðinni, sem sést best þegar Robin kemur heim frá Argentínu með fallegan brúnan mann upp á arminn. Eins og leikkonan Cobie Smulders er Robin frá Kanada. Sem unglingur var hún poppstjarna og var sviðsnafnið hennar Robin Sparkles. Hún túraði um verslunarmiðstöðvar í Kanada til að fylgja smellinum sínum eftir, Let's Go to the Mall. Í fjórðu þáttaröðinni flytur Robin inn til Ted eftir að segja upp starfi sínu sem fréttamaður í Japan. Hún er nú umsjónarmaður morgunþáttar sem fer í loftið klukkan fjögur á morgnana.
Sonur og dóttir Teds Mosby
Ekki er mikið vitað um þau, nema það að þau vita ekki enn þá hvað varð til þess að Ted hitti móður þeirra og þau eru á efri unglingsárunum árið 2030, sem þýðir að þau hafi fæðst rétt eftir 2010. Þegar Ted er á þrítugsaldrinum vildi hann greinilega nefna börnin sín Luke og Leia því að í Milk er Ted sagt að sverja við ófæddu börnin sín og hann segir „Ég sver við Luke og Leiu“. Dóttirin er leikin af Lyndsy Fonsecaog sonurinn er leikinn af David Henrie.
Carl
Barþjónn á barnum MacLaren's sem er oft heimsóttur af aðalpersónunum. Í fyrsta þættinum á hann í sambandi við stelpu frá Líbanon. Í The Pineapple Incident skrifar hann símanúmerið sitt á handleggin á Ted þegar hann er vel drukkin sem segir að það eigi að hringja í þetta númer ef hann týnist. Þrátt fyrir að það komi aldrei fram í þáttunum segja höfundarnir Carter Bays og Craig Thomas að ættarnafn Carls sé MacLaren's og að hann eigi barinn. Joe Nieves, sem leikur Carl, fékk hlutverkið eftir að atriði sem hann átti að leika í var tekið úr þættinum en enginn sagði honum það svo að hann mætti á tökustað í fullum búning (hann átti að leika lögregluþjón). Þar sem enginn vildi segja honum að atriðinu hans hefði verið sleppt var honum gefið hlutverk Carls.
Gengilbeinan Wendy
Leikin af Charlene Amoia. Wendy er gengilbeina á MacLaren's. Hún er oft í bakgrunninum en átti í stuttu sambandi við Barney í þættinum Platinum Rule. Hún hefur komið fram í alls 11 þáttum.
James Stinson
Leikinn af Wayne Brady. Barney er svartur og samkynhneigður bróðir Barney sem finnst einnig gaman að vera í jakkafötum og hagar sér eiginlega alveg eins og Barney. Hann er giftur og hann á einn ættleiddan son með eiginmanni sínum. Hann kemur fram í tveimur þáttum.
Victoria
Leikin af Ashley Williams. Hún er bakari í bakaríinu Buttercup. Hún og Ted hittast í brúðkaupsveislu þar sem hún gerði tertuna og eyða þau kvöldinu saman með því skilyrði að þau muni aldrei hittast aftur til þess að eyðileggja ekki kvöldið. Loforðið er snemma brotið og þau byrja saman. Það verður flókið þegar henni er boðinn skólastyrkur í virtan matreiðsluskóla í Þýskalandi. Þau ákveða að reyna fjarsamband en það gengur ekki upp og þau hætta saman. Kemur fram í sex þáttum.
Stella
Leikin af Söruh Chalke. Húðlæknir Teds sem fjarlægir fiðrildatattúið af mjóbakinu á honum. Ted reynir að sannfæra hana um að fara út með sér í þættinum Ten Sessions. Stella neitar alltaf og segir Ted að hún þurfi að einbeita sér að dóttur sinni en fer að lokum á tveggja mínútna stefnumót með Ted. Hún og Ted byrja saman stuttu seinna. Framtíð hennar og Teds fer öll í loft upp þegar hún skilur hann eftir við altarið. Kemur fram í nokkrum þáttum í þriðju þáttaröð og að minnsta kosti fimm þáttum í fjórðu þáttaröð.
Brad
Leikinn af Joe Manganiello. Vinur Marshalls úr skólanum. Brad og Marshall fara að vera saman eftir að þeir verða einhleypir aftur. Hann kemur einnig í steggjapartýið hans Marshalls og brúðkaupið. Hann er í fjórum þáttum.
Sandy Rivers
Leikinn af Alexis Denisof (alvöru eiginmanni Alyson Hannigan. Hún er fyrrverandi samstarfsmaður Robin. Sandy er alltaf að biðja Robin um að fara á stefnumót með sér þangað til að eitt kvöldið segir hún já og gerir Ted mjög afbrýðissaman. Áður en þetta gerist er hann uppáhald Teds og Marshalls þar sem þeim fanns gaman að hlæja að honum þegar hann las upphátt upp úr blaðinu á morgnana í beinni útsendingu. Hann yfirgefur MetroNews One (fréttastöðin þar sem hann og Robin vinna) fyrir CNN og kemur Robin í staðinn fyrir hann. Hún kemur fram í þremur þáttum.
Katie Scherbatsky
Leikin af Lucy Hale. Hún er yngri systir Robin og kemur fyrst fram í First Time in New York þar sem hún kemur í heimsókn. Hún kemur fram í einum þætti.
Heather Mosby
Leikin af Erin Cahill. Hún er óábyrga yngri systir Teds. Heather kemur fram í þættinum Little Minnesota.
Ranjit
Leikinn af Marshall Manesh. Leigubíla- og limmósínubílstjóri frá Bangladesh sem keyrir aðalpersónurnar um einsöku sinnum og drekkur einu sinni kampavín með þeim á MacLaren's. Hann keyrir líka glæsivagninn rétt eftir að Marshall og Lily eru búin að gifta sig. Hjálpar Ted á tveggja mínútna stefnumótinu með Stellu og keyrir Barney og Ted í þrítugsafmæli Teds í þættinum The Goat. Hann kemur fram í sex þáttum.
Hammond Druthers
Leikinn af Bryan Cranston. Yfirmaður Teds í fyrirtækinu sem hann vinnur hjá þangað til að Ted kemur með betri teikningu en hann í þættinum Aldrin Justice. Kemur fram í tveimur þáttum.
Penelope
Leikin af Amy Acker. Penelope er stelpa sem svaf hjá Barney tvisvar og kennir Ted hvernig á að dansa rengdans. Hún kemur fyrir í einum þætti.
Chloe
Leikin af Morenu Baccarin. Chloe er stelpa sem vinnur á kaffihúsi og á í stuttu ástarsambandi við Marshall og byrjar einnig á því að kalla Barney Swarley.
Amy
Leikin af Mandy Moore. Hún er stelpa sem Ted hittir á McLaren's og notar hana til þess að komast yfir Robin. Hún stelpur flösku af tekíla af barnum. Hún fer með vel drukkinn Ted og fær hann til þess að fá sér fyrsta húðflúrið sitt.
Scott
Leikinn af Tom Lenk. Hann er gaur sem vinnur á kaffihúsinu sem bendir Lily á Chloe og er einnig með merkispjald sem stendur Brian á.
Prófessor Lewis
Leikin af Jane Seymour. Nýlega fráskilinn lagaprófessor sem kennir Marshall og er álitin „fjallaljón“ af Barney, sem reynir að temja hana.
Kóreskur Elvis
Kóreskur maður sem klæðir sig upp eins og Elvis og hangir með hópnum eftir að hafa hitt Barney, Marshall og Lily þegar þau fóru í karókí eftir að Marshall og Barney losnuðu úr vinnunni.
Stuart
Góður vinur Teds og Marhsalls sem kemur með þeim í steggjapartý Marshalls. Stuart var að fara að giftast öðrum vini þeirra, Claudiu, þegar Ted vildi koma með gest í brúðkaupið þeirra og Claudia missti næstum vitið því að það gátu ekki komið fleiri. Ted fer í kringum Claudiu og talar við Stuart og spyr hvort að hann megi koma með Robin í brúðkaupið hans og Stuart játar því. Þetta verður til þess að Stuart og Claudia hætta saman en Ted kemur þeim aftur saman. Hann kemur líka fram í Intervention þar sem þau tjá honum áhyggjur sínar af drykkjuvanda hans. Kemur fram í fjórum þáttum.
940
940 (CMXL í rómverskum tölum)
Sigurlaukur
Sigurlaukur (fræðiheiti: Allium victorialis) er breiðblaða evrasísk tegund af laukaættkvísl. Þetta er fjölær planta sem vex víða í fjallahéruðum Evrópu og hlutum Asíu (Kákasus og Himalajafjöll).
Sumir höfundar telja nokkurn hluta tegundarinnar sem vex í austur Asíu og Alaska sem undirtegundina platyphyllum innan tegundarinnar Allium victorialis. Nýlegar heimildir viðurkenna þennan hóp sem sjálfstæða tegund, nefnda Allium ochotense.
Lýsing
Allium victorialis verður 30 – 45 sm og myndar lauk eða jarðstöngul klæddan trefjum, fingurþykkur og 5 – 8 sm langur. Blöðin eru breiðsporöskjulaga eða lensulaga. Blómin eru gulhvít eða grænhvít.
Útbreiðsla
Allium victorialis finnst víða í á fjallgörðum í Evrópu, auk Kákasus og Himalajafjöllum.
Orðsifjar
Fræðiheitið victorialis er þýðing á þýska heitinu Siegwurz (Sigurrót), og kemur það frá þeim sið "að nota það sem verndargrip, sem vörn gegn vissum óhreinum öndum" af námumönnum í Bóhemíu auk annarra.
Nytjar
Sigurlaukur hefur verið ræktaður á liðnum öldum í fjallahéruðum í Evrópu sem lækningajurt og verndargripur.
Armeria capitella
Armeria capitella er jurt af gullintoppuætt.
George H. W. Bush
George Herbert Walker Bush (12. júní 1924 – 30. nóvember 2018) var 41. forseti Bandaríkjanna frá 20. janúar 1989 til 20. janúar 1993 fyrir repúblikana og þar áður varaforseti Bandaríkjanna í forsetatíð Ronalds Reagan. Hann er faðir George W. Bush, sem varð 43. forseti Bandaríkjanna. Eitt af stærstu verkefnum ríkisstjórnar hans var Persaflóastríðið 1990 til 1991 í kjölfar innrásar Íraks í Kúveit, en sú tilfinning almennings í Bandaríkjunum fyrir því að hann hefði ekki lokið því með sæmd átti þátt í því að hann náði ekki endurkjöri 1992.
Æviágrip
George Herbert Walker Bush er kominn af auðugri ætt frá austurströnd Bandaríkjanna og ólst upp í Greenwich í Connecticut, þar sem efnafólk átti heima. Faðir hans, Prescott Bush, var bankastjóri á Wall Street og þingmaður fyrir Repúblikanaflokkinn á öldungadeild Bandaríkjaþings. Bush stundaði framhaldsnám í einkaskólanum Phillips Andover Academy og varð þar kunnur íþróttamaður sem þótti með bestu fótboltaköppum í sögu skólans.
Eftir að Bush lauk herþjónustu kvæntist hann kærustu sinni, Barböru Pierce. Hann hóf nám í Yale-háskóla, þar sem hann varð fyrirliði í hafnabolta og gekk í leynifélagið Skull and Bones, þar sem hann kynntist mörgum helstu vinum sínum. Eftir að Bush útskrifaðist úr Yale árið 1948 flutti hann ásamt Barböru til Texas og varð árið 1953 meðeigandi í olíufyrirtæki með fjárstuðningi frá frænda sínum.
Stjórnmálaferill
Bush hóf afskipti af stjórnmálum árið 1964 þegar hann bauð sig fram á öldungadeild Bandaríkjaþings fyrir Repúblikanaflokkinn í Texas. Hann kom fram sem stuðningsmaður hægrimannsins Barry Goldwater og talaði m.a. gegn lögum um aukin borgararéttindi og samningi um bann við kjarnorkutilraunum. Bush náði ekki kjöri, en hann seldi hlut sinn í olíuiðnaðinum fyrir 1,1 milljarð Bandaríkjadala. Árið 1965 var Bush kjörinn á fulltrúadeild Bandaríkjaþings fyrir kjördæmi í Houston.
Á árum sínum á fulltrúadeildinni kom Bush sér upp góðum samböndum við áhrifamenn í Washington, meðal annars við Lyndon B. Johnson forseta og Richard Nixon fyrrum varaforseta. Bush bauð sig aftur fram á öldungadeildina árið 1970 en tapaði fyrir Lloyd Bentsen. Nixon, sem þá var orðinn forseti Bandaríkjanna, útnefndi Bush í kjölfarið sendiherra Bandaríkjanna til Sameinuðu þjóðanna. Hann barðist þar fyrir áframhaldandi aðild Lýðveldisins Kína á Taívan að Sameinuðu þjóðunum en bað ósigur þegar Lýðveldinu var vikið úr stofnuninni og aðild Alþýðulýðveldisins Kína var viðurkennd þess í stað.
Bush var leystur frá störfum hjá CIA eftir að Demókratinn Jimmy Carter vann forsetakosningarnar 1976. Bush fór í kjölfarið að undirbúa eigið framboð fyrir Repúblikana í forsetakosningunum 1980 en í forvali flokksins fyrir þær kosningar tapaði Bush fyrir leikaranum og fyrrum fylkisstjóra Kaliforníu, Ronald Reagan. Í forvalinu gagnrýndi Bush efnahagsstefnu Reagans og kallaði hana „vúdú-hagfræði“. Þrátt fyrir ágreininginn á milli þeirra valdi Reagan Bush sem varaforsetaefni sitt í kosningunum, meðal annars til að friðþægja frjálslyndari arm Repúblikanaflokksins.
Reagan og Bush unnu auðveldan sigur í forsetakosningunum. Bush tók því við embætti varaforseta Bandaríkjanna af Walter Mondale þann 20. janúar 1981.
Varaforseti Bandaríkjanna (1981–1989)
Þrátt fyrir að hafa áður gagnrýnt Reagan varð Bush dyggur stuðningsmaður hans á meðan hann var varaforseti. Bush stóð með Reagan í Íran-kontrahneykslinu, þar sem upplýst var um að Bandaríkjastjórn hefði selt Írönum vopn í skiptum fyrir lausn bandarískra gísla í Líbanon og hefði notað söluágóðann ólöglega til að fjármagna kontraskæruliða í Níkaragva. Líkt og Reagan kvaðst Bush ekkert hafa vitað af því að fénu hefði verið varið á þennan hátt. Sem forseti átti Bush síðar eftir að gefa embættismönnum sem voru sakfelldir vegna málsins, þar á meðal varnarmálaráðherranum Caspar Weinberger, sakaruppgjöf. George Shultz, utanríkisráðherra í stjórn Reagans, staðhæfði síðar í endurminningum sínum að Bush hefði verið kunnugt um vopnasöluna til Írana. Oliver North, sem fór í fangelsi vegna málsins, tók í sama streng og staðhæfði að Bush hefði lesið þúsundir minnisblaða þar sem fjallað var í smáatriðum um það hvernig fénu hefði verið ráðstafað.
Þann 13. júlí 1985 tók Bush í átta klukkustundir við skyldum forsetaembættisins vegna veikinda Reagans og var þetta í fyrsta sinn sem varaforseti Bandaríkjanna hefur axlað embættisskyldur vegna tímabundinna forfalla forsetans. Reagan og Bush unnu auðveldlega endurkjör í forsetakosningunum 1984, en þar voru andstæðingar þeirra úr Demókrataflokknum fyrrum varaforsetinn Walter Mondale og fulltrúadeildarþingkonan Geraldine Ferraro.
Forsetakosningarnar 1988
thumb|right|Bush varaforseti, [[Ronald Reagan|Reagan forseti og Gorbatsjov leiðtogi Sovétríkjanna í New York árið 1988.]] Reagan naut almennra vinsælda undir lok forsetatíðar sinnar og Bush var af mörgum álitinn sjálfsagður arftaki hans á forsetastól. Bush varð þó að berjast fyrir útnefningu Repúblikanaflokksins fyrir forsetakosningarnar 1988. Meðal Repúblikana var harðasti keppinautur hans um útnefninguna öldungadeildarþingmaðurinn Bob Dole, sem skaut Bush ref fyrir rass með því að vinna í fyrstu forkosningum flokksins í Iowa á meðan Bush lenti í þriðja sæti. Barátta Bush í forvalinu komst á réttan kjöl eftir að hann vann sigur gegn Dole í New Hampshire og Bush tryggði sér í reynd útnefningu flokksins eftir afgerandi sigur í suðurríkjum Bandaríkjanna á svokölluðum „þrumuþriðjudegi“ þann 8. mars 1988.
Bush tryggði sér á endanum útnefningu Repúblikanaflokksins fyrir kosningarnar og valdi Dan Quayle, öldungadeildarþingmann frá Indiana, sem varaforsetaefni sitt. Í forsetakosningunum var mótframbjóðandi Bush úr Demókrataflokknum Michael Dukakis, fylkisstjóri Massachusetts. Kosningabaráttan milli þeirra þótti einkennast af skítkasti og ómálefnalegri umræðu og var eitt alræmdasta dæmið um það Willie Horton-auglýsingin svokallaða, sem var hugarsmíð kosningastjóra Bush, Lee Atwater. Í auglýsingunni var sagt frá dæmdum morðingja í Massachusetts, Willie Horton, sem hafði fengið helgarorlof úr fangelsi og hafði þá nauðgað hvítri konu. Í auglýsingunni var skuldinni skellt á Dukakis þar sem hann hafði sem fylkisstjóri samþykkt lög sem heimiluðu tilteknum föngum að fá helgarorlof. Málið varð að einu helsta umræðuefni kosningabaráttunnar og stuðlaði að því að Dukakis bað fylgishrun, en hann hafði um skeið haft forskot á Bush í skoðanakönnunum. Þar sem Willie Horton var blökkumaður var gjarnan bent á auglýsinguna sem dæmi um hundaflautustjórnmál þar sem alið var á kynþáttahyggju.
Í kosningunum sigraði Bush Dukakis með afgerandi hætti og vann sigur í 40 af 50 fylkjum landsins. Bush tók því við embætti forseta Bandaríkjanna þann 20. janúar 1989. Hann var fyrsti sitjandi varaforseti Bandaríkjanna til að ná kjöri á forsetastól síðan Martin Van Buren var kjörinn forseti árið 1836.
Forseti Bandaríkjanna (1989–1993)
Þegar Bush tók við forsetaembættinu var hann í mun veikari stöðu en Reagan hafði verið við upphaf stjórnartíðar sinnar. Þrátt fyrir afhroð Dukakis í forsetakosningunum höfðu Demókratar aukið við meirihluta sinn á báðum deildum Bandaríkjaþings. Tekjuhalli ríkissjóðsins hafði aukist gríðarlega á stjórnarárum Reagans þar sem Reagan hafði aukið útgjöld til hernaðarmála verulega en staðið á sama tíma fyrir stórfelldum skattalækkunum. Í kosningabaráttunni 1988 hafði Bush látið fleyg orð falla: „Lesið af vörum mínum: Enga nýja skatta!“. Þetta kosningaloforð reyndist Bush erfitt þar sem tekjuhallinn hélt áfram að vaxa á fyrsta stjórnarári hans og Demókratar vildu leiðrétta hann með því að hækka skatta. Í júní 1990 neyddist Bush til að endurskoða skattastefnu sína og samþykkja fjárlög sem gerði ráð fyrir skattahækkunum til að koma jafnvægi á ríkisútgjöldin. Lagðir voru nýir skattar á bensín, tóbak og nokkrar munaðarvörur en margir Repúblikanar töldu sig illa svikna af þessum viðsnúningi Bush og töldu hann stríða gegn efnahagsstefnu Reagans.
Bush hélt áfram viðræðum Reagans við Míkhaíl Gorbatsjov, leiðtoga Sovétríkjanna. Á leiðtogafundi á Möltu árið 1989 lýstu Bush og Gorbatsjov því yfir að kalda stríðinu væri lokið. Bush var forseti þegar Sovétríkin voru leyst upp árið 1991 og Bandaríkin stofnuðu til stjórnmálasambanda við nýju ríkin sem tóku við af þeim.
Árið 1990 skipaði Bush innrás í Panama til þess að handtaka einræðisherrann Manuel Noriega, sem lá undir ásökunum um að stýra alþjóðlegri eiturlyfjaverslun. Bush gaf fjórar ástæður fyrir innrásinni: Hann vildi gæta öryggis bandarískra ríkisborgara í Panama, stuðla að endurreisn lýðræðis í landinu, standa vörð um sáttmálann um Panamaskurðinn og koma Noriega í hendur réttvísinni. Noriega var handtekinn og fluttur til Bandaríkjanna, þar sem hann hlaut fjörutíu ára fangelsisdóm.